Mitjançant cofinançament FEDER no és possible incloure aquestes actuacions que, d'altra banda, suposen una gran inversió.
El Departament d'Agricultura es va reunir amb les Diputacions per tal de plantejar la necessitat de coordinar mecanismes d'actuació.
Aquestes, amb el canvi de catalogació de les carreteres, podran incidir amb més intensitat en la xarxa que connecta nuclis de població i el Departament d'Agricultura en els camins rurals.
En aquest sentit, s'elabora amb l'Institut Cartogràfic la catalogació de la xarxa viària rural.
Per al nou període el PDR 2014-2020 preveu com un dels seus reptes estratègics establir polítiques específiques per als joves del món rural, que fomentin el seu arrelament i desenvolupament econòmic i social.
Amb aquest objectiu, es prioritzen aquelles actuacions que realitzen beneficiaris joves i, per altra banda, el Departament desplega actuacions específiques de suport:
També, a través del projecte Odisseu es consolida un programa per fomentar el retorn i la inserció laboral de joves al medi rural, fomentant l'emprenedoria, millorant l'ocupabilitat, evitant el despoblament rural, millorant les oportunitats laborals del medi rural.
El total de l'import subvencionat d'aquest ha estat de 99.365 € fins l'any 2017.
Per tant, el Departament compleix amb la mesura proposada en tant que des de l'any 2015 ha anat aplicant i continua fent polítiques de promoció a través d'eines que afavoreixin el relleu generacional.
El Departament d'Agricultura promou revisar l'actual projecte de la Llei de l'ús del sòl agrari i iniciar la tramitació perquè pugui ser aprovat en aquesta legislatura com un dels objectius d'aquest Govern.
S'està revisant i ampliant el projecte de llei aprovat ara fa un any per tenir una llei més ambiciosa en pro del sòl, del sector i del país.
Realizats contactes amb la Direcció General de Carreteres de la Generalitat com a interlocutora amb l'Estat per a la xarxa viària que són de la seva competència.
Aquest pla, d'acord amb el Departament de la Presidència, ha finalitzat les seves inversions, i els fons dedicats al desplegament d'infraestructures i serveis s'han esgotat.
Tot i aquest fet, des de la Generalitat de Catalunya s'estan atenent les consideracions particulars d'aquells municipis o zones que pateixen zones d'ombra per tal de cercar una solució adaptada a les seves necessitats, sempre tenint en compte que el capteniment del Govern és, tan bon punt es puguin afrontar nous compromisos econòmics en propers exercicis, atendre amb preferència la solució a la problemàtica que genera aquesta situació.
De forma similar a la mesura 85, el Departament de la Presidència ha informat que durant 2015 i 2016 s'han realitzat 20 actuacions de millora de cobertura mòbil en zones del territori on no hi havia un bon servei de telefonia mòbil o aquest era inexistent. http://premsa.gencat.cat/pres_fsvp/AppJava/telecomunicacions-societat-informacio/notapremsavw/286699/ca/generalitat-impulsa-millora-servei-telefonia-mobil-20-actuacions-catalunya.do
El Departament de la Presidència informa que aquesta actuació s'ha gestionat de manera recurrent i que es mantenen les accions de dotar de recursos els Punts TIC d'arreu de Catalunya.
Durant el 2015 i 2016 s'han assolit diversos desplegaments de fibra òptica arreu de Catalunya com a conseqüència de la inversió pública de la Generalitat per connectar amb fibra òptica les seves seus repartides a tot Catalunya.
El fet que hagi arribat la fibra òptica als municipis ha induït la iniciativa privada i pública per fer una extensió de fibra òptica per a empreses i habitatges.
La Generalitat va presentar el projecte XFOCAT el 2013 i no només representa la connexió de les seus de l'administració pública, sinó que el seu desplegament pel territori facilitarà que els operadors de telecomunicacions en puguin fer ús i, per tant, que es generi una oferta competitiva de cara als ciutadans i les empreses.
El grup Catalonia smartdrones, impulsat des de la Secretaria de Telecomunicacions i coliderat amb les empreses del sector dels drons i solucions tecnològiques per drons de Catalunya.
Un dels objectius del grup és que la indústria drons catalana faci de tractor d'una de les indústries més importants per al nostre país: l'agroalimentària.